stanford-oval/wikipedia huggingface dataset:
אפק (עיר מקראית)
זיהוי העיר

באונומסטיקון של אוסביוס מזוהה 'אפקה' של ימיו שהייתה מבצר באזור סוסיתא, עם העיר המקראית אפק. אתר זה מזוהה עם הכפר פיק הנמצא כ-4 ק"מ מזרחית לסוסיתא במעלה נחל עין גב, ושמו משמר את שם העיר הקדומה. באתר זה נמצאו ממצאים המעידים על התיישבות יהודית ונוצרית במקום מהתקופה הביזנטית, אולם לא נמצאו ממצאים מתקופת המקרא. זיהוי אחר מציע לזהות את העיר באזור תל סורג הנמצא בקרבת מקום, בו נמצאו ממצאים המעידים על התיישבות במקום בתקופה המקראית.
הערות שוליים

↑  ספר מלכים א', פרק כ'
↑  ספר מלכים א', פרק כ', פסוקים כ"ו–ל'
↑  ספר מלכים א', פרק כ', פסוקים ל"א–ל"ד
↑  Apheka, הערה 63 לאונומסטיקון של אוסביוס
↑  אפק המקראית, באתר עלמפה
Carbapenem-resistant enterobacteriaceae

Carbapenem-resistant enterobacteriaceae (בתרגום מילולי מאנגלית: חיידקים אנטריים עמידים לקרבפנם, בקיצור: CRE; מוכר גם בתור: Carbapenemase-producing enterobacteriaceae, בתרגום מילולי מאנגלית: חיידקים אנטריים מייצרי האנזים קרבפנמאז, בקיצור: CPE) הוא מונח שמתאר כל חיידקים ששייך למשפחת ה-Enterobacteriacea (מתגים חיידקים גראם-שליליים שמהווים חלק מן הפלורה הטבעית במעיים של בני האדם) שמפגינים עמידות כלפי אחת או יותר מהאנטיביוטיקות ששייכות לקבוצת הקרבפנם. החיידק יכול להרוג עד מחצית מהחולים שמפתחים אלח דם. ראש המרכז לבקרת מחלות ומניעתן התייחס ל-CRE כ"סיוט".
הדבקה בבתי חולים

התפרצויות החיידקים יכולות להיגרם בגלל ריכוז גבוה של מטופלים עם גורמי סיכון רבים להידבקות.
רוב הנדבקים בחיידקים אלו הם חולים שנדבקו בעת אשפוז במוסדות רפואיים. בידוד של חולים הנגועים בחיידק היא אחת האסטרטגיות למניעת הדבקה.
בישראל

בבית החולים שיבא התגלה החיידק בצואתם של מספר פגים, משהתגלה הזיהום אלו הועברו לבידוד. בעקבות כך הצוות הרפואי הקשיח את משמעת הניקיון במקום וצוות של משרד הבריאות הגיע על מנת לבדוק את נסיבות ההדבקה.
הערות שוליים

↑  http://www.cdc.gov/media/releases/2013/p0305_deadly_bacteria.html
↑  http://www.pbs.org/wgbh/pages/frontline/health-science-technology/hunting-the-nightmare-bacteria/illinois-nightmare-bacteria-outbreak-raises-alarms
↑  http://www.health.gov.il/hozer/mr44_2009.pdf
↑  http://www.medicalmedia.co.il/publications/ArticleDetails.aspx?artid=5726&sheetid=420
↑  איתי גל, שיבא: התפרצות חיידק אלים ביותר בפגיה, באתר ynet, 29 באפריל 2014
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מגרש השדים: המאמינים

| --- | --- |
כרזת הסרט בעברית
כרזת הסרט בעברית
 מבוסס על:  "מגרש השדים" מאת ויליאם פיטר בלאטי   "מגרש השדים" מאת ויליאם פרידקין וויליאם פיטר בלאטי
 בימוי:  דייוויד גורדון גרין 
 הופק בידי:  ג'ייסון בלאם   ג'יימס ודייוויד רובינסון.
 תסריט:  סקוט טימס   דני מקברייד   דייוויד גורדון גרין
 עריכה:  טימותי אלוורסון 
 שחקנים ראשיים:  לסלי אודום ג'וניור   אלן בורסטין
 צילום:  מייקל סימונדס 
 מדינה:  ארצות הברית 
 חברת הפקה:  Morgan Creek Entertainment   בלאמהאוס הפקות
 חברה מפיצה:  סרטי יוניברסל
 הקרנת בכורה:  ישראל 5 באוקטובר 2023   ארצות הברית 6 באוקטובר 2023
 משך הקרנה:  111 דק'
 שפת הסרט:  אנגלית 
 סוגה:  אימה על-טבעית
 תקציב:  30 מיליון דולר
 סרט קודם:  "מגרש השדים" (1973)
 אתר רשמי
 דף הסרט ב־IMDb
 
מגרש השדים: המאמינים (באנגלית: The Exorcist: Believer) הוא סרט אימה על-טבעי אמריקאי שבוים על ידי הבמאי דייוויד גורדון גרין, על פי תסריט מאת גרין, סקוט טימס ודני מקברייד. הסרט מבוסס על רומן באותו השם מאת ויליאם פיטר בלאטי שיצא לאור בשנת 1971 ומהווה המשך ישיר לעיבוד הקולנועי לרומן שבוים על ידי ויליאם פרידקין בשנת 1973, תוך התעלמות מכל ההמשכים והפריקוולים הקודמים. הסרט הוא הפרק השישי בזיכיון "מגרש השדים".
הסרט עלה לאקרנים ב-6 באוקטובר 2023, ובישראל ב-5 באוקטובר 2023, תחת הפצתם של "סרטי יוניברסל".
תקציר העלילה

הוריהן של בנות אחוזות דיבוק, נואשות לעזרה, הולכים לחפש מישהו שעבר חוויות דומות, כריס מקניל.
צוות השחקנים

לסלי אודום ג'וניור - ויקטור פילדינג, אביה של אנג'לה.
אן דאדלי - אן, נזירה לשעבר.
ג'ניפר נטלס - מירנדה, אמה של קתרין.
נורבט ליאו בוץ - טוני, אביה של קתרין.
לידיה ג'ווט - אנג'לה פילדינג, בתו של ויקטור.
אוליביה מרקום - קתרין, בתם של מירנדה וטוני.
אוקווי אוקפוקוואסילי - ד"ר בהיבי, מרפא פולחני.
רפאל סברג' - דון רבנס, כומר בפטיזם, וחבר קרוב של הוריה של קתרין.
דני מקארתי - סטיוארט, מטיף מסרים פנטקוסטלי, ושכנו של ויקטור.
טרייסי גרייבס - סורן פילדינג, אשתו המנוחה של ויקטור.
אלן בורסטין – כריס מקניל, שחקנית לשעבר, סופרת, ואמה של רייגן מקניל, שאחזה בשד "פזוזו" לפני חמישה עשורים.
לינדה בלייר (הופעת קמע) - רייגן מקניל, בתה של כריס, ואחזה בשד "פזוזו" לפני חמישה עשורים.
הפקה > פיתוח

בתחילת אוגוסט 2020, פורסם רשמית כי "Morgan Creek Entertainment" תפיק אתחול רשמי לסרט "מגרש השדים" משנת 1973, על בסיס הרומן באותו השם משנת 1971 מאת ויליאם פיטר בלאטי,
למרבה האירוניה, האתר "Slash Film" איתר ציוץ ישן משנת 2015 של "Morgan Creek Entertainment", המצביע על כך שחברת ההפקה לעולם לא תפיק עיבוד מחודש או אתחול לסרט משנת 1973. למעשה, על פי "דדליין הוליווד", שדיווחה על הפקת האתחול, הוצהר כי פרטים נוספים לא ידועים נכון למועד הדיווח.
הפקה > עצומה נגד הפקת האתחול

בשל ההודעה הרשמית על הפקת אתחול לסרט, מעריצים רבים חתמו על עצומה רשמית הקוראת לבטל את האתחול המתוכנן. בעתירה בגוף העצומה נכתב כי:
'מגרש השדים' הוא יצירת המופת של ויליאם פרידקין. זהו קלאסיקת אימה ואחד הסרטים המפחידים ביותר שנעשו אי-פעם, אם לא המפחיד ביותר. הסרט המקורי הופק בשנות ה-70 והוא רלוונטי גם כיום. 'מגרש השדים' הוא אחד הסרטים הבודדים שלא הזדקנו, שהעניק השראה לסרטים רבים ויוצרים אחרים ונותר לרבים מאיתנו. אנחנו, חובבי אימה, צופי קולנוע, קולנוענים וחובבי קולנוע לא רוצים או צריכים גרסה מחודשת והעתירה הזו היא במטרה למנוע מהמכונה ההוליוודית החמדנית לעבד מחדש את 'מגרש השדים'. כידוע, כולנו כבר יודעים שגרסה מחודשת לעולם לא תתעלה על המקור. תפסיקו להוציא מיליונים על שיפוץ סרטים נהדרים ותשכרו אנשים שיכולים ליצור סיפורים מקוריים חדשים במקום זאת.
בדצמבר 2020 הודיעו בלאמהאוס הפקות ו-"Morgan Creek Entertainment" כי התוכניות להפקת האתחול השתנו וכעת הסרט יהיה המשך "ישיר" לאירועי הסרט המקורי, אותו יביים דייוויד גורדון גרין ויפיקו ג'ייסון בלאם והאחים ג'יימס ודייוויד רובינסון.
הפקה > קדם הפקה

ביולי 2021 נחשף רשמית כי הסרט יהיה הראשון בטרילוגיית סרטי המשך, על בימויים יהיה אמון גרין ועל הפקתם יהיו אמונים בלאם והאחים רובינסון. עוד נמסר כי אלן בורסטין תשוב לגלם את דמותה של כריס מקניל מהסרט המקורי, ושלצידה עתיד לככב לסלי אודום ג'וניור; שהטרילוגיה תופק בשיתוף פעולה בין "בלאמהאוס הפקות" ו-"Morgan Creek Entertainment", ושחברת סרטי יוניברסל, שאמונה על הפצת הסרט הראשון, חתמה עם שירות "Peacock" על חוזה זכויות הפצה בסך 400 מיליון דולר. שני סרטי ההמשך של הטרילוגיה עתידים לעלות לשירות "Peacock" כסרטים בלעדיים.
הפצה

ביולי 2021, אושרו שני סרטי המשך בפיתוח עם אותו הצוות של הבמאי גרין, מקברייד, סאלטר וטימס. הראשון מבין סרטי ההמשך הללו יקרא "מגרש השדים: שולל" ויעלה לאקרנים בבתי הקולנוע ב-18 באפריל 2025.
הסרט עלה לאקרנים ב-6 באוקטובר 2023, תחת הפצתם של "סרטי יוניברסל".
הפצה > בקופות

הסרט צפוי להרוויח מעל 30 מיליון דולר בקופות ביומו הראשון לעלייתו לאקרנים.
פרסים ומועמדויות

| פרס | תאריך הטקס | קטגוריה | מועמד/ים | תוצאה |  |
| --- | --- | --- | --- | --- | --- |
| פרס פטל הזהב | 9 במרץ 2024 | הסרט הגרוע ביותר | "מגרש השדים: המאמינים" | מועמדות |  |
| פרס פטל הזהב | 9 במרץ 2024 | הרימייק, החיקוי או סרט ההמשך הגרוע ביותר | "מגרש השדים: המאמינים" | מועמדות |  |
| פרס פטל הזהב | 9 במרץ 2024 | התסריט הגרוע ביותר | "מגרש השדים: המאמינים" | מועמדות |  |
| פרס פטל הזהב | 9 במרץ 2024 | הבמאי הגרוע ביותר | דייוויד גורדון גרין | מועמדות |  |
| פרס פטל הזהב | 9 במרץ 2024 | השילוב הגרוע ביותר על המסך | כל 2 משקיעים גזלניים שתרמו 400 מיליון דולר לזכויות הרימייק ל-The Exorcist | מועמדות |  |
הערות שוליים

↑  "The Exorcist: Believer (15)". BBFC. September 22, 2023. Retrieved September 22, 2023.
↑  Gordon, David (October 3, 2023).
"Hollywood is broken. Jason Blum, the king of low-budget horror, has the fix". Fortune.  Retrieved October 3, 2023. Exorcist: Believer was made for $30 million—a pittance for a studio production, but three times the cost of a regular Blumhouse movie".
1 2  Squires, John (October 14, 2021).
"David Gordon Green is Planning on Directing All Three Films in Brand New 'The Exorcist' Trilogy". Bloody Disgusting.  from the original on June 2, 2022. Retrieved June 1, 2022.
1 2  Sneider, Jeff (July 26, 2021).
"'The Exorcist': David Gordon Green to Direct New Blumhouse Trilogy Starring Leslie Odom Jr". Collider. from the original on August 28, 2022. Retrieved June 2, 2022.
↑  Vlessing, Etan (July 26, 2021).
"Leslie Odom Jr., Ellen Burstyn to Star in 'The Exorcist' Sequel". The Hollywood Reporter. from the original on July 26, 2021. Retrieved July 26, 2021.
↑  "Is Linda Blair in The Exorcist: Believer? Director David Gordon Green Explains". NBC Insider Official Site. October 5, 2023. Retrieved October 6, 2023.
↑  August 2020, Jordan Gerblick 19. "The Exorcist reboot reportedly in development for 2021 theatrical release". Total Film. Retrieved 2020-08-26.
1 2  The Exorcist Reportedly Getting a 2021 Reboot - IGN, retrieved 2020-08-26
↑  Dressler, Jacob (2020-08-21). "A Petition Has Been Started To Stop 'The Exorcist' Reboot From Being Made". ScreenGeek. Retrieved 2020-08-26.
↑  Couch, Aaron (December 20, 2020). "'Exorcist' Sequel in the Works with 'Halloween' Director David Gordon Green". The Hollywood Reporter. Retrieved December 24, 2020.
↑  Katz, Brandon (December 20, 2020). "Exclusive: David Gordon Green in Talks to Direct 'Exorcist' Sequel for Blumhouse". observer.com. Retrieved December 24, 2020.
↑  Pulliam-Moore, Charles (December 24, 2020). "Blumhouse Is Summoning Another Exorcist Movie to the Mortal Plane". io9.gizmodo.com. Retrieved December 21, 2020.
1 2  Vlessing, Etan (July 26, 2021). "Leslie Odom Jr., Ellen Burstyn to Star in 'The Exorcist' Sequel". The Hollywood Reporter. Retrieved July 26, 2021.
↑  Barnes, Brooks (July 26, 2021). "Hollywood Head Spinner: Universal Spends Big for New 'Exorcist' Trilogy". The New York Times. ISSN 0362-4331. Retrieved July 26, 2021.
↑  אלון פרוכטר, אחרי 50 שנה: "מגרש השדים" חוזר בטרילוגיית סרטים חדשה, באתר כאן – תאגיד השידור הישראלי, 27 ביולי 2021
↑  D'Alessandro, Anthony (September 15, 2023).
"The Exorcist: Believer Eyes $30M+ Opening – Box Office Early Look". Deadline Hollywood. Retrieved September 15, 2023.
↑  J. Kim Murphy, Razzie Noms 2024: Chris Evans and Jennifer Lopez Up for Worst Actors; ‘Shazam 2’ and ‘Ant-Man 3’ Tie With 4 Nods, Variety, ‏2024-01-22 (באנגלית אמריקאית)
ענישה גופנית

סוהר מצליף באסיר ומעליו אסירים אחרים נתונים בסד, דלאוור סביבות 1907
מדינות בהן קיימת ענישה גופנית משפטית
"הילדים השובבים", קריקטורה משנת 1849, המציגה מורה מעניש את תלמידיו במגוון של עונשים גופניים
ענישה גופנית היא ענישה הגורמת לנענש סבל פיזי, כגון כאב, התשה, או תחושת אי נוחות. מקרים קיצוניים של ענישה גופנית עשויים לכלול עינויים, נזק גופני ואף מוות בייסורים. ענישה גופנית הייתה נפוצה מאוד בעבר הלא רחוק. ישנן כיום מדינות המתירות ענישה גופנית בגין פשעים מסוימים. ענישה גופנית הייתה נפוצה גם בבתי ספר ובמסגרות משפחתיות לשם השלטת משמעת או כאמצעי לחינוך ילדים.
ענישה גופנית שיפוטית

עונש זה מוטל על ידי בית המשפט על אדם שהורשע בעבירות מסוימות. הענישה השיפוטית הגופנית הנפוצה ביותר היא מלקות. דוגמה לסוג ענישה זה ניתנה בשנת 1994, כאשר נער אמריקאי בשם מייקל פיי (אנ'), בן למשפחת דיפלומטים שהתגוררה בסינגפור, הואשם בהשחתת כלי רכב ונידון למלקות. אפילו התערבותו של נשיא ארצות הברית, ביל קלינטון, שניסה למנוע את ביצוע העונש, לא עזרה והעונש הוצא אל הפועל. מדינות נוספות בהן נפוצה ענישה גופנית שיפוטית הן: מלזיה, ערב הסעודית וכן מספר לא מבוטל של מדינות מוסלמיות נוספות במזרח התיכון ובאפריקה.
עד אמצע המאה העשרים, ענישה גופנית שיפוטית הייתה נפוצה וחוקית כמעט בכל מדינות אסיה, בארצות הברית, וכן בחלקים מאירופה.
ענישה גופנית שיפוטית > ישראל

בעת קום המדינה הוגדר בחוקי המדינה עונש מלקות במספר מקרים, אך נאסר כבר בשנת 1950 על ידי הכנסת הראשונה בחוק ביטול עונש מלקות, תש"י-1950, אשר קובע כי "לא יהא עונש מלקות במדינה".
ענישה גופנית משמעתית

ענישה גופנית משמעתית מוטלת על אדם שהוא חלק מארגון היררכי, המפר את המשמעת בארגון. ענישה זו יכולה ללבוש צורות שונות כמו קנס או ענישה גופנית. דוגמאות למסגרות בהן הייתה נהוגה בעבר, או נהוגה בהווה ענישה גופנית משמעתית – בתי כלא, מסגרות צבאיות, בתי ספר וכו'.
ענישה גופנית בבתי ספר – זהו מקרה פרטי של ענישה משמעתית. הענישה הגופנית בבתי הספר לבשה צורות שונות ומשונות, וברוב המקרים הוטלה על תלמידים סוררים על ידי המורה או המנהל, ושימשה למטרת השלטת משמעת. השיטות הנפוצות ביותר היו הכאת התלמיד הסורר בעזרת סרגל על כף היד או הלקאתו בעזרת מקל בישבנו. עד אמצע המאה העשרים, ענישה גופנית בבתי ספר הייתה קיימת וחוקית כמעט בכל מדינות העולם. ענישה מסוג זה עדיין חוקית במספר מצומצם של מדינות, כגון, מדינות מסוימות בארצות הברית, סינגפור, מלזיה, קוריאה הדרומית, וקיימת בפרקטיקה (אם כי לא מבחינה חוקית) במספר מדינות נוספות כגון סין, יפן, ורוב מדינות אפריקה. בישראל נהגה ענישה גופנית בבתי ספר ועוד בשנת 1985 קבעה השופטת דבורה ברלינר: "נראה לי כי יש לאפשר למורה לשמור על משמעת בכיתתו ואם הדבר כרוך במקרים נדירים במתן סטירה או אקט גופני דומה כי אז אין מקום להוקיע את המורה על כך." בהמשך השתנתה המדיניות וכיום מדינת ישראל אוסרת כל ענישה גופנית של תלמידים.
ענישה גופנית במסגרת המשפחה – ענישה זו מוטלת בדרך כלל על ידי הורים או אחים מבוגרים על ילדים, למטרות חינוכיות או משמעתיות. מספר רב של מדינות, הוציאו סוג זה של ענישה אל מחוץ לחוק, אך הוא עדיין נפוץ וחוקי במספר רב של מדינות אחרות. בישראל, בית המשפט העליון קבע, בפסק דין פלונית נגד מדינת ישראל, כי שימוש בכוח בידי הורים למטרות של "ענישה חינוכית" הוא אסור. במקרא, מוזכר בספר משלי הפסוק ”חוֹשֵׂךְ שִׁבְטוֹ, שׂוֹנֵא בְנוֹ” (ספר משלי, פרק י"ג, פסוק כ"ד), המתאר את הענישה הגופנית של הורה לבנו כסמל לאהבתו אליו בצורת חינוכו.
סוגים של ענישה גופנית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סוגים של ענישה גופנית > מלקות

מלקות הן סוג של ענישה גופנית, המבוצע בדרך של הכאה ברצועה על גופו החשוף של הנענש. בעוד בעולם המערבי כמעט שאין היום עונש מלקות, ישנן מדינות רבות בהן העונש קיים. עונש מלקות במקל קיים בסינגפור ובמלזיה. בסינגפור היה עונש המלקות נושא לדיון נרחב ב-1994 כשהוא נגזר על צעיר אמריקני בגין ונדליזם.
בצי האמריקאי היה מקובל עונש מלקות כחלק מהמסורת הבריטית. קומודור אוריה לוי, קצין הדגל היהודי הראשון בכוחות המזוינים של ארצות הברית, היה האיש שהוביל לביטולו של עונש זה, שם. ב-1842 הוא ביטל את העונש באופן חד צדדי על סיפון האנייה הספציפית עליה פיקד, ובעקבות מסע ציבורי בו פתח, הוגבל ב-1850 סוג זה של ענישה וב-1862 בוטל עונש המלקות לחלוטין, גם באופן פורמלי, בצי ארצות הברית כולו.
עונש המלקות הוא בין עונשי ההכאה היחידים הקיימים במסגרת השיפוטית כיום אם כי בשנת 2005 הורשע אזרח הודי באונס שכנתו חרשת אילמת ונידון לעונש של 51 סטירות לחי במרכז הכפר. עם זאת, כמעט ולא ניתן למצוא כיום עונש הכאה ממסדי שאינו מלקות.
בישראל בוטל עונש מלקות בחוק ביטול עונש מלקות, תש"י-1950, בנימוק שמאז הקמת המדינה עונש זה, שהופיע בחוקים אחדים, היה בגדר אות מתה.
סוגים של ענישה גופנית > עמוד קלון וסד

עמוד הקלון והסד הן סוג של ענישה גופנית שכמעט חלפה מן העולם. קושרים את הנענש למין מתקן העשוי על פי רוב מעץ עם חורים שמיועדים לידיים והצוואר ונועלים אותו שם למשך מספר שעות. העמוד או הסד מוצבים בדרך כלל במקום מרכזי באופן שהנענש חסר אונים ונתון לחסדיו של הקהל. לעוברים ושבים אמנם אסור על פי רוב לנגוע בו פיזית אך באפשרותם להשליך בפניו פירות רקובים, זבל, ביצים וכדומה, היו מקרים בהם עוברי אורח היו יורקים בפני הנענש ואף מטילים עליו את צורכיהם, לעיתים קרובות
הצבה אל עמוד הקלון כללה גילוח ראשו של הנאשם על מנת להגביר את קלונו ככל שניתן. כמו כן במקרים מסוימים התעללות הקהל הייתה כוללת לא רק את השפלתו בלבד אלא גם פציעתו ואף במקרים חריגים הריגתו של הנאשם כתוצאה מהשלכת עצמים קטלניים דוגמת זכוכיות ואבנים.
ראו גם

מלקות (הלכה)
עינויים
ליל ההלקאות
הערות שוליים

↑  חוק ביטול עונש מלקות, תש"י-1950, באתר הכנסת(הקישור אינו פעיל, 15.4.2020)
↑  לא כל סטירה של מורה לתלמיד היא עבירה, מעריב, 13 בספטמבר 1985
↑  איי.פי, הודו: אנס יקבל 51 סטירות לחי במרכז הכפר, באתר ynet, 10 בנובמבר 2006
↑   היסטוריית החקיקה של חוק ביטול עונש מלקות, תש"י-1950, במאגר החקיקה הלאומי באתר הכנסת
| ערכים העוסקים בענישה |
| --- | --- | --- |
| ענישה | ענישה • ענישה בישראל • ענישה במדינות העולם • עונש מוות בארצות הברית (עונש מוות לקטינים בארצות הברית) • עונש מוות ברוסיה |  |
| סוגי ענישה | חרם חברתי • מבחן וטיפול בקהילה • קנס • פיצוי הקורבן • מאסר עולם • עבודות שירות • מעצר מנהלי • מאסר • בית סוהר • ענישה גופנית • גלות • עונש מוות |  |
| גופי הטלת ענישה | בית משפט • בית דין צבאי • דין משמעתי • בית דין שדה • משפט חברים • חבר מושבעים • חבר מושבעים גדול • וואר דיר • איון על ידי מושבעים |  |
| מקור הסמכות לענישה | חוק • תקנון • משמעת • מצווה |  |
| תופעות המצריכות ענישה | סטייה חברתית • עבירה |  |
| --- | --- |
בקרת זהויות :  NLI: 987007565203205171  GND: 4214571-5  NDL: 00575785  NKC: ph249618 
שוטר במשטרת הצניעות של הטליבאן מכה אישה במקל כעונש על שהורידה את כיסוי ראשה ("בורקה"), אפגניסטן, 2001
קומודור אוריה לוי – האיש שגרם לביטול עונש המלקות בצי האמריקאי באמצע המאה ה-19
הערוץ הראשון (רוסיה)

| --- | --- |

 פרטי הערוץ
 מדינה:  רוסיה רוסיה
 קטגוריה:  כללי, בידור, חדשות
 סוג:  ערוץ טלוויזיה מסחרי
 תאריך השקה:  22 במרץ 1951   1 באפריל 1995 (נחנך מחדש)
 בעלות:  ממשלת רוסיה   National Media Group
 שפה:  רוסית
 משרד ראשי:  מרכז הטלוויזיה אוסטנקינו, רחוב האקדמאי קורוליוב 12, מוסקבה
 אזור קליטה:  רוסיה, אוקראינה, בלארוס, אסטוניה,   לטביה, ליטא, קזחסטן, אירופה,   אפריקה, צפון אמריקה, אסיה, ישראל ואזור מדינות חבר העמים.
 שיטת שידור:  PAL, DVB, HDTV
 הצפנה:  וידאוגרד, שידור לוויני חופשי, הפצה ברשתות הכבלים והלוויין
 זמינות
 חבילה:  HOT yes פרטנר TV סלקום tv STINGTV
 HOT:  אפיק 101
 yes:  אפיק 181
 סלקום TV:  אפיק 132
 פרטנר tv:  אפיק 101
 
 www.1tv.ru
 
הערוץ הראשון (ברוסית: Первый канал) הוא ערוץ הטלוויזיה המרכזי ברוסיה, בעל תפוצה רחבה ונקלט כמעט בכל מכשיר טלוויזיה רוסי. משרדי הערוץ שוכנים במרכז הטלוויזיה אוסטנקינו שבמוסקבה.
הערוץ החל את שידוריו במתכונתו הנוכחית ב-1 באפריל 1995 בשם "הטלוויזיה הרוסית הציבורית" (ORT). ב-2 בספטמבר 2002 הפך ל"ערוץ הראשון". החל מיוני 2011 הערוץ עבר לפורמט שידור במסך רחב של 16:9. מדצמבר 2012 הערוץ משדר גם באיכות שידור בהפרדה גבוהה. מתחריו של הערוץ הם ערוץ רוסיה-1 וערוץ NTV.
בשידורי הערוץ ניתנת חשיפה גדולה לנציגי ממשל תוך הצגת הדברים מנקודת מבט פרו-ממשלתית וישנה ביקורת כלפי הערוץ בשל נטייתו להפצת דיווחים תעמולתיים.
היסטוריה

הערוץ הוקם לראשונה במרץ 1951 כתוכנית הראשונה של הטלוויזיה המרכזית של ברית המועצות. השידור הראשון בצבע הוקרן בשנת 1967 והחל משנת 1977 כל התוכניות שודרו בצבע. החל משנת 1990, שידורי הערוץ נקלטים בישראל, בכל אותן שנים נוהל הערוץ על ידי הוועדה הממלכתית לשידורי רדיו וטלוויזיה, ששימשה כרשת השידור הממשלתית משנת 1993 עד 1995.
ב-1991, לאחר התפרקות ברית המועצות, הערוץ הממשלתי הפך לערוץ 1 אוסטנקינו ונוהל על ידי חברת הטלוויזיה אוסטנקינו. במרץ 1995 בעלי הערוץ, בוריס ברזובסקי קרא לערוץ בשם חברת הטלוויזיה הרוסית ORT ("הטלוויזיה הציבורית הרוסית"), ב-1 באפריל 1995 הערוץ אורגן מחדש ביום שמהווה ליום הקמת הערוץ במתכונתו הנוכחית.
במשך תקופה קצרה בשנת 2000 הערוץ אוחד עם הערוץ השני ברוסיה, בשל שרפה שפרצה במגדל הטלוויזיה אוסטנקינו. ב-2 בספטמבר 2002 הערוץ שינה את שמו לשמו הנוכחי: "הערוץ הראשון". בשנת 2011 הערוץ עבר לשיטת שידור דיגיטלית וב-1 ביוני אותה שנה עבר לשדר במסך רחב.
מאז 2005 הערוץ החל להפיק תוכניות ריאליטי ותוכניות בידור רבות, בשנת 2012 החל לעבור לשידור באמצעות הפרדה גבוהה ובמהלך אולימפיאדת סוצ'י (2014) שימש כגוף השידור המרכזי של המשחקים האולימפיים. מאז 2012 הערוץ משדר את תוכנית האירוח הפופולרית אורגנט בערב, שהפכה לאחת מתוכניות הערוץ הפופולריות ביותר.
ב-29 בספטמבר 2013 הערוץ החל באיסוף כספי תרומה לנפגעי שיטפון במזרח הרחוק הרוסי דרך שליחת מסרונים או דרך העברת הכספים דרך אתרי העברות מיוחדים, לפי נתונים מהערוץ הכספים נאספים לבניית מבנים חדשים לתושבים אשר איבדו את מגוריהם במהלך השיטפונות, כדי לקדם את תהליך ההתרמה לוח השידורים של הערוץ באותו היום שונה כמעט לגמרי ורצועת השידור באותו יום נקראה "וסיים מירום"(Всем Миром) שפירושו בעברית הוא "ביחד עם כל העולם", התרמת הכספים נמשכה עד ה-5 באוקטובר 2013.
בשנת 2014 הערוץ החל לפתח יותר את מהדורות החדשות שלו (על רקע אירועי יברומאידאן, סיפוח חצי האי קרים לרוסיה ומלחמת האזרחים באוקראינה) ועם התפתחות המגמה של שירותי צפייה ישירה בשיטת OTT של ספריית סרטים ותוכניות טלוויזיה, בפברואר 2015 השיק הערוץ את האתר kino1tv.ru (‏«Кино1ТВ») המאפשר צפייה בסדרות ובסרטי הערוץ למנויים בתשלום.
בדצמבר 2016 הערוץ הפך מחברת מניות פתוחה לחברת מניות לא ציבורית. הערוץ החל לפתח סדרות טלוויזיה מקוריות שזכו לשבחים רבים כדוגמת "טרוצקי", "השיטה", "הקתדרלה", "כנפי האימפריה" שארבעה מפרקיה שודרו במהלך שנת 2017 והסדרה הופסקה בטענה לרייטינג נמוך אך שודרה מחדש במלואה כעבור שנתיים, בחורף 2019.
החל מינואר 2019 הערוץ משדר בשידור חי גם מהרשתות החברתיות, בעיקר באמצעות רשת Odnoklassniki.ru.
בעלות והנהלת הערוץ > בעלות

ממשלת רוסיה מחזיקה ב־51% מהמניות בערוץ (38.9% מהם בידי הסוכנות הפדרלית לניהול רכוש המדינה, 9.1% בידי איט"ר טא"ס, 3% בידי מרכז הטלוויזיה הטכני אוסטנקינו), 20% נמצאים בידי חברת סוגז.‏ 29% נוספים נמצאים בידי חברת Rastrkom-2002, שבבעלות חברת ההחזקות National Media Group.
עד ינואר 2021 20% שבידי סוגז, היו בידי חברת ORT-KB שבבעלות האוליגרך רומן אברמוביץ', שבשל קבלת האזרחות הישראלית חלקו בערוץ ירד ל־20% ולאחר מכן חלק זה נמכר לחברת סוגז.
בעלות והנהלת הערוץ > הנהלה

מנכ"ל: קונסטנטין ארנסט (מ-1999)
מפיק ראשי: אלכסנדר פייפמן (מ-2001)
יושב ראש הדירקטוריון: אנטולי טורקונוב (מ-2011)
בעלות והנהלת הערוץ > מנכ"לים

ולדיסלב ליסטייב (1995)
סרגיי בלאגובולין (1995—1997)
קסניה פונומאריובה (1997—1998)
איגור שבדוראסולוב (1998—1999)
קונסטנטין ארנסט (מאז 1999)
בעלות והנהלת הערוץ > יושבי ראש מועצת הנהלה

אלכסנדר יאקובלב (1995—1998)
ויטלי איגנטנקו (1998—2001)
מיכאיל פיאוטרובסקי (2001—2005)
סרגיי נארישקין (2005—2009)
סרגיי סוביאנין (2009—2010)
אנטולי טורקונוב (2011—2020)
מקסים אורשקין (2020—)
הפקות מקור בולטות בערוץ

הערוץ הראשון הוא ערוץ הטלוויזיה העשיר ביותר ברוסיה, ובין שאר מהפקות המקור הנודעות הן הגרסה הרוסית למי רוצה להיות מיליונר?, תוכנית "מפעל הכוכבים", המקבילה הרוסית לאמריקן איידול שרצה מאז אוקטובר 2002. כמו כן, הערוץ משדר למעלה מ-30 שנה את הגרסה הרוסית לגלגל המזל, הגרסה המצליחה ביותר, נוסף להפקות מקור רבות. הערוץ הפיק גם את סדרת הסרטים שוברי קופות, משמר הלילה: משמר הלילה ומשמר היום ואת הסרטים אדמירל, יועץ ממלכתי, גמביט טורקי, הוויקינג וברית ההצלה.
הפקות מקור בולטות בערוץ > תוכניות בידור

"התלהבות" (смак), תוכנית בישול בה כל פרק מתארח ידוען המלמד לבשל דבר מה.
"שידברו" (Пусть говорят) - תוכנית אקטואליה על נושאים שונים בהשתתפות קהל ומוזמנים שקשורים עם הנושא.
"אורגנט בערב" (Вечерний Ургант) - תוכנית אירוח בהנחיית איוואן אורגנט אשר משודרת בשעות הערב
"דוק טוק" («Док-Ток»), תוכנית ראיונות בהנחיית קסניה סובצ'ק ואלכסנדר גורדון
הפקות מקור בולטות בערוץ > סדרות דרמה

"עקבות" (След) סדרת דרמה משטרתית, המהווה עיבוד רוסי לסדרת הטלוויזיה האמריקאית, "CSI".
"המנטליסט" (Менталист) סדרת דרמה משטרתית, המהווה עיבוד רוסי לסדרת הטלוויזיה האמריקאית, "המנטליסט".
הפקות מקור בולטות בערוץ > סרטי תעודה

חזון אלוהי סרט תיעודי לציון מאה שנה למוזיאון פושקין.
זבוריקין איש מורום סרט תיעודי אודות ולדימיר זבוריקין
הפקות מקור בולטות בערוץ > תוכניות אקטואליה ותחקיר

"חדשות הערוץ הראשון" (Новости Первого канала) מהדורת החדשות הרגילה המשודרת במהלך היום כמה פעמים, מאז 10 בפברואר 1985.
"זמן" (Время) מהדורת החדשות המרכזית של הערוץ ומהדורת החדשות הוותיקה ברוסיה, יצאה לראשונה ב-1 בינואר 1968
"בוקר טוב" (доброе утро), תוכנית בוקר המשודרת כל יום חוץ מימי שבת וראשון
"טוב להיות!", תוכנית לענייני בריאות של ילנה מלישבה
"חכה לי", תוכנית ששודרה במשך שני עשורים והייתה הגרסה הטלוויזיונית הרוסית של המדור לחיפוש קרובים.
הפקות מקור בולטות בערוץ > שעשועונים

"שדה הפלאים" (поле чудес) - הגרסה הרוסית לשעשועון "גלגל המזל".
"דקת התהילה", תוכנית כישרונות. בתוכנית מופיעים אנשים רבים המראים את כישרונם, השופטים מצביעים האם להעבירם לשלב הבא
"ק.ו.ן" - תוכנית הומוריסטית
הפקות מקור בולטות בערוץ > ריאליטי

"הגיבור האחרון" (Последний герой), המקבילה הרוסית להישרדות.
"עידן הקרח", ריאלטי החלקה אומנותית על הקרח.
"גולוס", המקבילה הרוסית ל-The Voice.
הפקות מקור בולטות בערוץ > קומדיה וסאטירה

"ההבדל הגדול" (Большая разница), תוכנית סאטירה על תוכניות רוסיות ידועות ושחקני טלוויזיה וקולנוע.
"פרוז'קטור-פריס-הילטון" (Прожекторперисхилтон) היא תוכנית פאנל, שבה יושבים 4 אנשים שקוראים חדשות מהעיתון ומגיבים להן באופן הומוריסטי. שודרה בשנים 2008–2012 וחזרה בשנת 2017 ובשנת 2019. התוכנית דומה לתוכניות כמו "גב האומה" או התוכנית הגרמנית "7 Tage, 7 Köpfe" עליה מבוסס הפורמט.